Paabulinnusinine

Paabulinnusinine on üks sinistest värvitoonidest, erksa tooniga keskmine kuni tume sinine, millel on kerge rohekas varjundhttps://www.merriam-webster.com/dictionary/peacock%20blue ja mida kirjeldatakse soojatoonilisemana, rohekamana ja vähem teravana ultramariinsinisesthttps://magazine.mastella.it/de/pfauenblau-ist-die-farbe-fuer-den-winter-2017/. Nime on värv saanud isase sini-paabulinnu rinnasulestiku ja sabasulgede "silmade" värvuselt.

 Pildid 

 Variatsioonid 
Prantsuskeelne värvinimetuste portaal pourpre.com annab paabulinnusinise (bleu paon) vasteks keskmiste ja tumedate rohekassiniste toonivahemiku 

ISCC-NBS-i värvisõnaraamatu "Color: Universal Language and Dictionary of Names" järgi on paabulinnusinine (Peacock blue, Peacock) kõige enamatel juhtudel murtud rohekassinine , kuid ka keskmine rohekassinine  https://archive.org/details/coloruniversalla00kell/page/66. Bright peacock blue on särav rohekassinine  ja Deep peacock blue tume rohekassinine  https://archive.org/details/coloruniversalla00kell/page/67.

Pantone värvitoon PQ-16-4728 Peacock Blue on tumedam ja veidi tuhmima tooniga kui türkiissinine  .

Veebivärv Peacock Blue on kergelt murtud keskmine sinine mitmes toonivariandis  https://www.december.com/html/spec/color3.html.

Ftalotsüaniinsinise (Pigment Blue 15:3) värvitooni nimetavad kunstitarvete tootjad ja müüjad vahel paabulinnusinisekshttp://www.artiscreation.com/blue.html#PB15:3.

 Kasutamine 
Värvus seostub rikkalikkuse ja glamuuriga.

Paabulinnusinist kombineeritakse sisekujunduses kas sarnaste silmatorkavate värvustega, mis võivad olla toon-toonis (ultramariinsinine, türkiissinine) või kontrastis. Näiteks sobib kontrastvärviks ka neutraalne puhas valge, julged kõrvutused on korallpunane või violetne, paabulinnusinise kontrast ookerkollasega mõjub lihtsamalt ja kuldse metallihelgiga värvusega on see väga teatraalne. Värvi kasutatakse nii seintel kui ka üksikul mööblitükil neutraalses ruumis värviaktsendinahttps://kodu.geenius.ee/rubriik/sisustus/neli-eset-mis-sel-sugisel-su-kodus-kindlasti-olemas-peaks-olema/https://moodnekodu.delfi.ee/news/sisustusjadisain/viis-tanavust-varvitrendi-mida-interjooris-katsetada?id=85361891https://www.deco.fr/couleur/bleu/actualite-843197-bleu-paon-couleur-tendance-adopter.html.

Värvinime kasutatakse peale sisekujunduse mitmesuguste toodete värvuse märkimiseks, nagu tekstiilidhttps://www.garnstudio.com/colours.php?page=1&sort=yarn&cid=29https://tootemaailm.ee/toode/suured-sallid-palju-varve/, toiduvärvid ja igapäevatarbedhttps://digi.geenius.ee/rubriik/sulearvutid/asuse-uued-sulearvutid-koik-muutub-veelgi-ohemaks-ja-voimsamaks/.

Värvinimetus esines Eesti ajakirjades moenõuannetes juba 1920. ja 1930. aastatel kirjakujul paabulinnu sinine– Missugune on teie parim wärw? – Ühistegelised Uudised, nr 18, 1928Pariis käseb... Milliseks kujunewad lõplikult kewade- ja suwemoed. – Uus Eesti, nr 59, 1936.

 Vaata ka 
 paabulinnuroheline
 tuvisinine

 Viited 

 Välislingid 
 D. Blundell. Peacock Blue is Gaining Popularity in the Home World, Could It be the New Navy? – apartmenttherapy.com
 Pfauenblau ist die Farbe für den Winter 2017. – Mastella Italian Bath Fashion Magazine

Kategooria:Sinised värvitoonid